Закон о измјенама Закона о Спомен-подручју Доња Градина
У Закону о Спомен-подручју Доња Градина („Службени гласник Републике Српске“, број 16/96) у чл. 1, 2, 5. и 9. ријеч: „општина“ замјењује се ријечима: „јединица локалне самоуправе“ у одговарајућем падежу.

У члану 11. ријечи: „Републички завод за заштиту споменика културе“ замјењују се ријечима: „Републички завод за заштиту културно-историјског и природног насљеђа“.

Члан 14. мијења се и гласи:

„Организација и управљање у Јавној установи „Спомен-подручје Доња Градина“ уређује се у складу са Законом о систему јавних служби („Службени гласник Републике Српске“, број 68/07).“

Члан 15. брише се, а остали чланови се помјерају.

Члан 16. мијења се и гласи:

„Директора и чланове Управног одбора Јавне установе „Спомен-подручје Доња Градина“ именује и разрјешава Влада Републике Српске на период од четири године уз претходно спроведен поступак јавне конкуренције.“

Овај закон ступа на снагу осмог дана од дана објављивања у „Службеном гласнику Републике Српске“.

Број: 01-2005/08 
Датум: 15. децембар 2008. године

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске“, број 1/09

С